Indtil august 2013 var jeg en tilfreds Onfone (nuværende Yousee) kunde i flere år. I dag skiftede jeg udbyder. 

Jeg købte en Samsung Galaxy S3 derinde, men i løbet af sommeren 2013 begyndte den at gå i stykker. Bare småting (ironi kan forekomme!) - som fx at højtaleren "frøs" og telefonen skulle genstartes hver gang, og at den var et døgn om at oplade (men ingen tid om at bruge strømmen) og telefonen i lange perioder om dagen ikke kunne fange forbindelse, så størstedelen af tiden kunne jeg ikke ringe/sende sms eller modtage. 
Og her startede mit helvede med Onfone/Yousee og deres samarbejdspartner, Telecare. I cirka et halvt år måtte jeg kæmpe med de ovenover nævnte parter, for at få dem til at erkende, at der var fejl på min telefon. Efter 6 måneder, 6-7  indsendelser til reparation (hvor af den ene gang slettede Telecare GPS' en, og de fandt aldrig ud af at få den installeret igen), mange telefonsamtaler (og 30-40 minutters ventetid for at komme igennem til Yousees kundeservice hver gang), lange mails frem og tilbage, løfter fra Yousees medarbejdere, der aldrig er blevet overholdt, arrogante svar der hentydede til, at det var mig, der fandt på problemerne, to indbetalinger a 175 kr. til Telecare for at få tilbagesendt min telefon (hvoraf kun en af dem er blevet refunderet af Yousee), lavede jeg i et anfald af frustration div. videoer, der illustrerede problemerne med den ubrugelige telefon. Dem vedhæftede jeg i en mail til Yousee, hvor i jeg i desperation truede med at gå til Forbrugerklagenævnet og ligge videoerne ud på nettet. Den næste mail jeg fik fra Yousee var blevet støvsuget for arrogance og de skrev, at jeg bare kunne sende telefonen ind til reparation igen sammen med en mail, hvor i jeg skulle "uddybe fejlene lidt mere (!). Det gjorde jeg så ved at sende en mail med videoerne til Telecare, hvor jeg bad dem om at tjekke min telefon endnu en gang. 
Inden der var gået 14 dage havde Telecare sendt telefonen sendt til Samsung og jeg fik pengene refunderet for den. Men hvorfor skulle det tage  6 måneders kamp?!? Og hvorfor skulle der videoer og desperate trusler til, inden Yousee påtog sig deres ansvar?? 
Efterfølgende hørte jeg intet fra Yousee - ingen undskyldning for deres dårlige service, for deres flabede behandling, for at jeg måtte undvære telefonen i et halvt år, for at jeg måtte betale returfragt til Telecare, da "telefonen inten fejlede", og for den urimelige kamp jeg har haft med dem. Ingen kompensation (det havde jeg nu heller ikke forventet, selvom det nu ville være rart at få refunderet de sidste 175 kr. jeg skulle betale til Telecare, for at få min telefon tilbage!). For et par dage siden skrev jeg en mail til Yousee, at ovenpå deres behandling, gik jeg nu i gang med at lede efter et andet teleselskab. Jeg fik efterfølgende en kort undskyldning. 

Det virker som om, at Onfone/Yousee (og Telecare) prøver at køre deres kunder trætte, indtil de giver op. 

Til Yousee: Før i kaster ansvaret over på jeres samarbejdspartner, Telecare,  som I har gjort tidligere, så vil jeg bare lige gøre opmærksom på, at min telefon også var indsendt til jer efter aftale med en af jeres medarbejdere, og her kunne jeres tekniker-sjovt nok - heller ikke opdage fejlene. 

Mit råd er: Hvis du har lyst til et teleselskab, der yder sjusket, arrogant og dårlig service, så vælg Yousee. Hvis du har lyst til at kæmpe med dem i halve år ad gangen, bare for at de yder den service, du er berettiget til - så vælg Yousee. Hvis ikke, så gør som jeg - kig på Trustpilot og find et selskab med bedre anmeldelser, og som faktisk kender til ordet kundeservice. Det sparer dig tid, penge og kræfter i sidste ende. 

Ps. Deres internet forbindelse på telefonen er sindssyg langsom - og til tider dårligt eksisterende, selv hvis man befinder sig i en by.